**«Γαστρεντερολογία»**

Οι εκπαιδευτικοί στόχοι (Στόχος-Σκοπός του μαθήματος) είναι η εκπαίδευση των φοιτητών στην κλινική και εργαστηριακή διαφορική διάγνωση των νοσημάτων του πεπτικού συστήματος, που είναι από τα συχνότερα νοσήματα στην κλινική πράξη.

Ειδικότερα, αναλύονται και συζητούνται η προσέγγιση των παρακάτω συνδρόμων-νοσημάτων ή διαγνωστικών και θεραπευτικών προσεγγίσεων, όπως: Οξύς - Χρόνιος κοιλιακός πόνος, Οπισθοστερνικός καύσος, Δυσφαγία -Θωρακικός πόνος μη καρδιακής αιτιολογίας, Ναυτία και έμετος, Μετεωρισμός, Σύνδρομο ευερέθιστου εντέρου –Δυσκοιλιότητα, Οξεία και χρόνια διάρροια, Σύνδρομο δυσαπορρόφησης, Οξεία - Χρόνια αιμορραγία από το πεπτικό, Σύνδρομο παθολογικής ηπατικής βιοχημείας σε ασυμπτωματικό ασθενή, Ίκτερος στους ενήλικες, Ίκτερος στα νεογνά, Συνήθη γαστρεντερολογικά προβλήματα σε παιδιά, Ηπατοσπληνική διόγκωση, Ασκίτης, Ενδοσκοπικό υπερηχογράφημα, Έλεγχος λεπτού εντέρου: ακτινολογικός, ενδοσκοπικός, με ασύρματη κάψουλα, Ενδοσκοπική χολαγγειοπαγκρεατογραφία.